31984R2006
L 187/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 2006/84 НА СЪВЕТА
oт 9 юли 1984 година
относно установяване на пряко сътрудничество между органите за предотвратяване на измами на държавите-членки на Европейската икономическа общност и компетентните органи на Конфедерация Швейцария
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 337/79 на Съвета oт 5 февруари 1979 г. относно общата организация на пазара на вино (1), последно изменен с Регламент (EИО) № 1595/83 (2), и по-специално член 64, параграф 2 от него,
като взе предвид препоръката на Комисията,
като има предвид, че за да позволи да се предприеме по-ефективно действие за предотвратяване на измамите в сектора на виното, член 64, параграф 1, четвърта алинея от Регламент (EИО) № 337/79 установява директно сътрудничество между органите за предотвратяване на измами на държавите-членки и между тях и компетентните органи на трети страни, които са сключили споразумение или са постигнали договореност с Общността; като има предвид, че за тази цел Общността е осъществила контакт през 1982 г. с швейцарските органи, които се съгласиха да въведат такова сътрудничество на базата на взаимно ангажиране чрез размяна на писма;
като има предвид, че е необходимо да се предостави одобрение за ангажирането от името на Общността,
ПРИЕ НАСТОЯЩИЯ РЕГЛАМЕНТ:
Член 1
Размяната на писма между Европейската икономическа общност и Конфедерация Швейцария, която установява пряко сътрудничество между органите за предотвратяване на измамина държавите-членки и компетентните швейцарски органи, се одобрява.
Текстът на тази размяна на писма се прилага към настоящия регламент.
Член 2
Председателят на Съвета е овластен да определи лицето, упълномощено да подпише размяната на писма от името на Европейската икономическа общност.
Член 3
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 юли 1984 година.